**Informačný list pre zákonných zástupcov detí**

Na predprimárne vzdelávanie v materských školách sa prijímajú deti v zmysle § 59 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v z. n. p. a v zmysle § 3 vyhlášky MŠ SR č. 306/2008 Z. z. o materskej škole v znení vyhlášky MŠ SR č. 308/2009 Z. z. **na základe písomnej žiadosti zákonného zástupcu dieťaťa**.

**Na predprimárne vzdelávanie v materských školách sa prijíma:**

• spravidla dieťa od troch do šiestich rokov veku,

• dieťa, ktoré dovŕšilo šiesty rok veku a ktorému bol odložený začiatok plnenia povinnej školskej dochádzky,

• dieťa, ktorému bolo dodatočne odložené plnenie povinnej školskej dochádzky,

• dieťa so špeciálnymi výchovno-vzdelávacími potrebami.

Dieťa je do materskej školy prijaté **na základe rozhodnutia o prijatí** do materskej školy vydaného riaditeľom v súlade s § 5 ods. 14 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) na celé predškolské obdobie (t. j. až do času, kým nezačne plniť povinnú školskú dochádzku v základnej škole) na základe jednej žiadosti.

VYHLÁŠKA

Ministerstva školstva Slovenskej republiky z 23. júla 2008o materskej škole Zmena: 308/2009 Z. z.

**Prijímanie detí do materskej školy**

Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľovi spolu s potvrdením o zdravotnom stave dieťaťa od všeobecného lekára pre deti a dorast. Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie. Rozhodnutie o odklade plnenia povinnej školskej dochádzky dieťaťa predloží zákonný zástupca riaditeľovi materskej školy spravidla do 15. apríla. Rozhodnutie o dodatočnom odklade plnenia povinnej školskej dochádzky dieťaťa predloží zákonný zástupca spolu so žiadosťou o prijatie dieťaťa do materskej školy aj s potvrdením o zdravotnom stave dieťaťa od všeobecného lekára pre deti a dorast. Dieťa po dovŕšení dvoch rokov veku môže byť prijaté do materskej školy, ak sú vytvorené vhodné materiálne, personálne a iné potrebné podmienky.

**Čo treba dieťaťu pripraviť:**

-papučky, pláštenku do dažďa, náhradné oblečenie (pomočenie, obliatie, zašpinenie), pyžamko

**Čo by malo dieťa vedieť pred vstupom do MŠ:**

1. Samostatne sa obliecť, vyzliecť, obúvať, vyzúvať (základy sebaobsluhy).
2. 2. Vedieť používať lyžicu a samostatne piť z pohára.
3. 3. Nepomočovať sa, nepoužívať plienky, používať toaletu, WC papier, vedieť si umyť ruky a po umytí sa usušiť.

***PRAVIDLÁ MŠ***

1. Privádzať deti do MŠ ráno do 8,00 h (už prítomné v triede).

2. Prevziať deti z MŠ od 14,30 h, iný čas odchodu vopred oznámiť.

3. Odhlasovať deti z dôvodu ochorenia a iného dôvodu na tel. č. 032/7798294 (MŠ) alebo 032/7798207 (ŠJ)

4. Ak viete vopred, že dieťa v piatok nenastúpi do MŠ, treba ho odhlásiť vo štvrtok.

5. Dieťa priviesť až ku dverám triedy, tam ho odovzdať učiteľke (nepúšťať ho samé zo šatne).

6. Zmeny zdravotného stavu dieťaťa nahlásiť ráno učiteľke pri odovzdaní dieťaťa.

7. Choré dieťa (nádcha, kašeľ) preliečiť doma, byť ohľaduplným voči iným zdravým deťom.

8. Poplatky MŠ platiť včas a bez neustáleho vyzývania učiteľkou.

9. Čítať oznamy na nástenke, dverách, lebo sú určené pre vás.

10. Podieľať sa na spolupráci s MŠ – sponzoring, brigádnická činnosť.

11. Nedávať deťom veľké a drahé hračky do MŠ (dôvod: poškodenie, strata).

12. Nedávať deťom do skrinky peniaze, nápoje, sladkosti, maľovátka, cenné veci.

13. Každé dieťa vybaviť v skrinke náhradným oblečením (pocikanie, obliatie, zašpinenie), pláštenkou do dažďa, vreckovkami.

14. Všetky veci – náhradné, aj na sebe musia byť podpísané.

15. Deťom predškolského veku priniesť zubnú pastu, kefku a pohárik – dentálna hygiena. 16. Nevstupovať do triedy v topánkach.

ĎAKUJEME ZA DODRŽIAVANIE PRAVIDIEL.